
Navarra Suma talde parlamentarioari atxikitako foru parlamentari Marta Álvarez Alonso andreak galdera egin du Valle del Roncal Ezintasunaren Arreta Integralerako Zentroa (CAIDIS) egokitzeko proiektuari buruz (10-21/PES-00334). Hona Nafarroako Gobernuko Eskubide Sozialetako kontseilariak informatzeko duena:
1.	Zer egiteko asmoa du departamentuak egoitza horretan jarraitzeko aukerarik izanen ez luketen 34 pertsonekin?
Valle del Roncal CAIDIS zentroan gaur egun 73 erabiltzaile bizi dira. Tokien murrizketa honela egin da:
· 65 urtetik gorako 12 pertsona desgaitasuna duten pertsonentzako zahartze unitatera pasatu ziren. Iruñeko El Vergel adinekoentzako zentro propioan sortu da unitate hori. Lekualdaketa 2020ko maiatzean eta ekainean egin zen.
· 10 pertsona Las Hayas CAIDIS zentrora pasatu ziren 2020ko ekainean. Hasiera batean egoitza-unitatea izateko sortutako unitate hori eguneko arreta behar duten pertsonek erabili izan dute urteetan. Gaur egun pertsona horiek Pilar Gogorcena eguneko zentro berrira joaten dira. 
· 9 pertsonari eman zaie baja zentroan 2020ko martxoaz geroztik.
· Aurreikuspena da zentroan baja ematen zaien pertsonen tokiak ez okupatzea harik eta zentroan 70 toki izan arte.
2. Urtean zer aurrekontu- eta finantza-aurreikuspen darabil departamentuak lan horiek egiteko? Halakorik baldin bada, finantzaketaren aurreikuspen ekonomikoa eta egutegi-aurreikuspena jaso nahi ditugu.
Obra bi urtean eginen da. Enpresa adjudikazioduna Conslau SL da, eta adjudikazioaren zenbatekoa, 1.619.815,32 euro BEZik gabe eta 1.959.976,54 euro BEZa barne; 814.078,75 euro 2021. urterako dira eta 1.145.897,79 euro 2022. urterako (BEZa barne).
Obra 2021eko apirilaren 15ean hasi zen, zuinketaren akta sinatu zenean.
Hori guztia jakinarazten dizut, Nafarroako Parlamentuko Erregelamenduaren 194. artikulua betez.
Iruñean, 2021eko azaroaren 22an.

